憶錢塘
作者：李廓
朝代：唐

paragraphs: 往歲東遊鬢未凋，渡江曾駐木蘭橈。
一千里色中秋月，十萬軍聲半夜潮。
桂倚玉兒吟處雪，蓬遺蘇丞舞時腰。
仍聞江上春來柳，依舊參差拂寺橋。
（見韋莊《又玄集》卷中。
）（〖1〗陶敏云。
此詩之頸聯「一千里色中秋月，十萬軍聲半夜潮。」
張爲《詩人主客圖》取爲趙嘏句，《全唐詩》卷五五○亦收趙嘏句。）。